  Майя Бывальцева 1-тӥ куарусёнэ Удмуртиын кудӟытӥсь юонъёсты вузаны лэземын ӧвӧл. Со сярысь тодэ вайытэ элькунысь кунпуш ужъёсъя министерстволэн пресс-службаез. Кат улэ шедё кудӟытӥсеныз оген-оген вузкарись вань интыос. Удмуртиысь кунпуш ужъёсъя министерствоысь полицилэн кивалтӥсезлэн воштӥсез Сергей Козлов верамъя, катлэн та куронэз оглом быдэсъяське, но кылем арын Тодонлыкъя нуналэ Балезиноын быдэ вуымтэлы кудӟытӥсь юонэз вузан учыр пусъемын вал. Вузаськисез административной кылкутон улэ кыскизы. Нялтас вераса, 2016-тӥ арын быдэ вуымтэослы кудӟытӥсь юонъёсты вузан вылын кӧня ке пол кутылэм 17 мурт уголовной кылкутон улэ кыскемын. Тодэ вайытом, элькун катрадлыкъя, Удмуртиын кудӟытӥсь юонъёсын вузкарыны яг яра 25-тӥ куартолэзе, 1-тӥ инвожое но 1-тӥ куарусёнэ. Тегъёс: Мерлык МВД Балезино Удмуртия кудӟытӥсьюонъёс  